रात में पाटलिपुत्र जंक्शन आना-जाना आसान नहीं
पाटलिपुत्रजंक्शन के बाहरी परिसर में उत्तर साइड में बिहार राज्य पथ परिवहन निगम का बस पड़ाव है। बोर्ड लगा है, पर बसें नहीं आतीं। बोर्ड पर पाटलिपुत्र स्टेशन से गांधी मैदान तक की बकायदा समय सारिणी लगी है।
बसों के प्रस्थान का समय लिखा है- 7.50 बजे, 10.10 बजे, 11 बजे, 11.20 बजे, 2.20 बजे और शाम 6.10 बजे। लेकिन, कभी-कभी सिर्फ सुबह वाली एक बस आती है। बाकी बसों का कोई अता-पता नहीं रहता है। इसका फायदा ऑटो वाले उठाते हैं। यात्रियों से मनमाना किराया लेते हैं। जैसा चेहरा, उतना किराया। रात में तो ऑटो चालकों की मनमानी चरम पर रहती है। कहने को पाटलिपुत्र से पटना जंक्शन या गांधी मैदान का किराया है 30 रुपए और बेली रोड का 10 रुपए। लेकिन, ऑटो वाले किसी से 50 तो किसी से 40 रुपए की वसूली करते हैं। रिजर्व करने पर पटना जंक्शन से पाटलिपुत्र का किराया 250 से 300 लेते हैं। मजबूर यात्री ट्रेन पकड़ने की गरज से चुपचाप मनमाना किराया दे देते हैं। यहां ट्रेनों का परिचालन शुरू हुए एक साल से अधिक हो गए पर अभी भी यात्रियों काे यहां पहुंचने और यहां से जाने में काफी परेशानी हो रही है। लेकिन, इस पर किसी का ध्यान नहीं है।
डीआरएम ने फीडर बसें चलाने के लिए चिट्ठी लिखी थी
पाटलिपुत्रस्टेशन शुरू होने के बाद दानापुर डीआरएम ने राज्य परिवहन आयुक्त को फीडर बसें चलाने के लिए लिखा था। दानापुर मंडल के पीआरओ रंजीत कुमार सिंह ने बताया कि बसों के नियमित परिचालन नहीं होने ऑटो वालों की मनमानी की जांच होगी। रेलवे भी कार्रवाई करेगी।
ट्रेनों की संख्या बढ़ी पर सुविधाएं नहीं
नईदिल्ली-डिब्रूगढ़ राजधानी एक्सप्रेस रुकने के बाद से पाटलिपुत्र टॉप प्रायरिटी का स्टेशन बन गया है। इस रूट पर पांच और नई ट्रेनों का परिचालन भी हो रहा है। पहले से चल रही तीन मेमू पैसेंजर ट्रेनों का विस्तार पटना जंक्शन तक कर दिया गया है। पाटलिपुत्र से लखनऊ के लिए स्पेशल एक्सप्रेस ट्रेन का परिचालन हो रहा है। लेकिन, सुविधाएं नहीं बढ़ाई जा रही हैं।
परेशानी
awa_Deva hin_Deva hin_Deva hin_Deva hin_Deva hin_Deva hin_Deva kas_Deva